**ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΤΗΣ ΙΔΡΥΣΗΣ ΥΦΥΠΟΥΡΓΕΙΟΥ ΚΟΙΝΩΝΙΚΗΣ ΠΡΟΝΟΙΑΣ ΚΑΙ ΠΕΡΙ ΣΥΝΑΦΩΝ ΘΕΜΑΤΩΝ ΝΟΜΟ ΤΟΥ 2021**

|  |  |
| --- | --- |
|  |  Η Βουλή των Αντιπροσώπων ψηφίζει ως ακολούθως: |
| Συνοπτικός τίτλος.89 (Ι) του 2021. | 1. Ο παρών Νόμος θα αναφέρεται ως ο περί της Ίδρυσης Υφυπουργείου Κοινωνικής Πρόνοιας και περί Συναφών Θεμάτων (Τροποποιητικός) Νόμος του 2022 και θα διαβάζεται μαζί με τον περί της Ίδρυσης Υφυπουργείου Κοινωνικής Πρόνοιας και περί Συναφών Θεμάτων Νόμο του 2021 (που στο εξής θα αναφέρεται ως «ο βασικός νόμος»), και ο βασικός νόμος και ο παρών Νόμος θα αναφέρονται μαζί ως οι περί της Ίδρυσης Υφυπουργείου Κοινωνικής Πρόνοιας και περί Συναφών Θεμάτων Συναφών Θεμάτων Νόμοι του 2021 και 2022. |
|  |  |
| Τροποποίηση του άρθρου 14 του βασικού νόμου. | 2. Το άρθρο 14 του βασικού νόμου τροποποιείται με την προσθήκη, αμέσως μετά το εδάφιο (5) αυτού, των ακόλουθων νέων εδαφίων: |
|  |  | «(6) Από την ημερομηνία έναρξης της ισχύος απόφασης του Υπουργικού Συμβουλίου που εκδίδεται δυνάμει των διατάξεων του άρθρου 12, οι διατάξεις των εδαφίων (1) έως (5) του παρόντος άρθρου εφαρμόζονται στο Τμήμα Κοινωνικής Ενσωμάτωσης Ατόμων με Αναπηρία και στους επηρεαζόμενους υπαλλήλους οι οποίοι μεταφέρονται στο Υφυπουργείο καθώς και επί της αρμοδιότητας εξέτασης επιδομάτων βάσει της οικείας νομοθεσίας περί επιδομάτων. |
|  |  |  |
|  | 109(Ι) του 2014135(Ι) του 2014 173(Ι) του 2014 195(I) του 2014 3(I) του 2015 118(I) του 2015 36(I) του 2017 114(I) του 2017 2(I) του 2018 135(I) του 2019 164(I) του 2019 23(I) του 20203(Ι) του 2022.167(I) του 200222(I) του 2003 57(I) του 2003 136(I) του 2007 194(I) του 2007 55(I) του 2010 189(I) του 2011 180(Ι) του 2012 175(Ι) του 2014 177(I) του 2015 118(I) του 2017. | (7) Επιπροσθέτως των αναφερομένων στο εδάφιο (6), από την ημερομηνία έναρξης της ισχύος απόφασης του Υπουργικού Συμβουλίου σύμφωνα με τις διατάξεις του άρθρου 12, όπου στον περί Ελάχιστου Εγγυημένου Εισοδήματος και Γενικότερα περί Κοινωνικών Παροχών Νόμο και στον περί Παροχής Επιδόματος Τέκνου Νόμο, γίνεται αναφορά στον Υπουργό Εργασίας, Πρόνοιας και Κοινωνικών Ασφαλίσεων, λογίζεται ως αναφορά στον Υφυπουργό Κοινωνικής Πρόνοιας παρά τω Προέδρω και όπου γίνεται αναφορά στον Γενικό Διευθυντή του Υπουργείου Εργασίας, Πρόνοιας και Κοινωνικών Ασφαλίσεων, λογίζεται ως αναφορά στον Γενικό Διευθυντή του Υφυπουργείου Κοινωνικής Πρόνοιας.». |

Αρ. Φακ.: 23.01.063.013-2022

ΧρΚ/ΝΑ